Suzanne Pleshette

Suzanne Pleshette (1937–2008) var en amerikansk skuespiller, kjent fra filmen Fuglene (1962) og tv-serien The Bob Newhart Show. 

Hun medvirket i over 100 film- og tv-produksjoner i løpet av karrieren. 

Pleshette filmdebuterte i komedien The Geisha Boy (1958) og medvirket deretter i filmer som blant annet 40 Pounds of Trouble (1962), Fuglene (1962), A Distant Trumpet (1964), Fate Is the Hunter (1964), Youngblood Hawke (1964), A Rage to Live (1965), The Ugly Dachshund (1966), Nevada Smith (1966), Mister Buddwing (1966), Gull og grønnskollinger (1967), The Power (1968), Hvis det er tirsdag, må vi være i Belgia (1969), Skyteskive: Harry (1969), Support Your Local Gunfighter (1971), The Shaggy D.A. (1976), Hot Stuff (1979) og Oh, God! Book II (1980).

Hun tv-debuterte i 1958 i en episode av kriminalserien Decoy. Fra 1972 til 1978 hadde hun en fast rolle i komiserien The Bob Newhart Show (1972–78). Hun hadde også faste roller i kortlivede serier som Maggie Briggs (1984), Bridges to Cross (1985), Nightingales (1989), The Boys Are Back (1994–1995) og Good Morning, Miami (2002–2003). Hun huskes også fra rollen som drapsvitnet i Columbo-episoden «Dead Weight» fra 1971 og har ellers hatt gjesteopptredener i kjente tv-serier som Alfred Hitchcock Presents (1960), Dr. Kildare (tre episoder, 1961–1964), Jaget (to episoder, 1964–1965), The Wild Wild West (1965), Kruttrøyk (1970), Ironside (1971), Bonanza (1972) og Will and Grace (tre episoder, 2002–2004) (som var hennes siste tv-opptreden). Hun har også medvirket i en rekke tv-filmer, deriblant Hunters Are for Killing (1970), I fullt dagslys (1971) og Kojak: The Belarus File (1985).

Pleshette ble født i New York av jødiske foreldre som begge arbeidet innen byens teatermiljø.

Hun vant hun en Laurel Award i 1963 for sin innsats i Fuglene. I 2008 fikk hun en stjerne på Hollywood Walk of Fame (posthumt).

Pleshette døde av lungekreft i 2008, 70 år gammel.

 Referanser 

 Eksterne lenker 




Kategori:Personer fra New York City
Kategori:Skuespillere fra USA
Kategori:Hollywood Walk of Fame